Νίκολα Μιλουτίνοφ

KK Hemofarm

Η επαγγελματική καριέρα του Σέρβου αθλητή ξεκίνησε το 2011, όταν αγωνίστηκε τη σεζόν 2011-12, στη σερβική ομάδα  KK Hemofarm.

Παρτιζάν Βελιγραδίου

Τον Ιούνιο του 2012, ο Μιλουτίνοβ, υπέγραψε τετραετές συμβόλαιο με την ομάδα του Βελιγραδίου, Παρτιζάν, της Αδριατικής Λίγκας. Στην πρώτη σου σεζόν με τη φανέλα της Παρτιζάν, κατέκτησε το πρωτάθλημα το εν λόγω πρωτάθλημα, καθώς και το Σερβικό πρωτάθλημα. Την επόμενη χρονιά, πανηγύρισε ξανά τον Πρωτάθλημα Σερβίας, κερδίζοντας στους τελικούς τον Ερυθρό Αστέρα, με σκορ 3-1.

2014–15

Τη σεζόν 2014-15, μετά τις αποχωρήσεις των Ντέγιαν Μούσλι και Τζοφρί Λοβέρν, ο Μιλουτίνοβ, είδε τον χρόνο συμμετοχής του να αυξάνεται. Στις 15 Νοεμβρίου του 2014, σε έναν αγώνα κόντρα στη Λέφσκι Σόφιας, έκανε νταμπλ-νταμπλ, πετυχαίνοντας 21 πόντους και μαζεύοντας 10 ριμπάουντ. Αυτή η εμφάνιση τον έφερε στην καλύτερα πεντάδα της Αδριατικής Λίγκας, για την όγδοη αγωνιστική. Στις 14 Απριλίου του 2015, στους ημιτελικούς της Λίγκας, κόντρα στον Ερυθρό Αστέρα, είχε έναν τραυματισμό στο μάτι δεξί του μάτι (συγκεκριμένα στον κερατοειδή χιτώνα), μετά από σφοδρή σύγκρουση με τον Γιάκα Μπλάζιτς. Εκείνος επέστρεψε στον επόμενο αγώνα, χωρίς όμως το ιατρικό επιτελείο να το έχει εγκρίνει απόλυτα αυτό. Ο Μιλουτίνοβ αγωνίστηκε σε 28 αγώνες εκείνη τη σεζόν, έχοντας 9.8 πόντους ανά παιχνίδι και 7.6 ριμπάουντ ανά παιχνίδι.

NBA draft

Στις 16 Απριλίου του 2015, ο Μιλουτίνοβ, δήλωσε συμμετοχή στα ΝΒΑ draft του 2015. Στις 25 Ιουνίου του 2015, ο Μιλουτίνοβ επελέγη στον πρώτο γύρο, από τους San Antonio Spurs, ως 26o pick.

2015–16

Στις 25 Ιουλίου του 2015, υπέγραψε συμβόλαιο συνεργασίας με τον Ολυμπιακό Πειραιώς, με τριετή ισχύ. Την πρώτη του σεζόν στον Ολυμπιακό, κατέκτησε το Πρωτάθλημα Ελλάδας, κερδίζοντας στους τελικούς τον Παναθηναϊκό με σκορ 3-1.

2016-17

Την επόμενη σεζόν είδε τον χρόνο συμμετοχής του να ανεβαίνει, ειδικότερα μετά τον τραυματισμό του Πάτρικ Γιανγκ, ο οποίος δεν επανερχόταν σε καλή αγωνιστική κατάσταση. Εκείνη τη σεζόν ο Ολυμπιακός έφτασε έως τον τελικό της Ευρωλίγκα, χωρίς να καταφέρει να τον κερδίσει, καθώς και στους τελικούς του Ελληνικού Πρωταθλήματος του οποίους έχασε κι αυτούς, από τον Παναθηναϊκό. Παρόλα αυτά, η σεζόν ήταν πολύ θετική για την απόδοση του Μιλουτίνοβ, καθώς από τρίτος σέντερ της ομάδας βρέθηκε δεύτερος και με την ανοδική πορεία που σημείωσε, ονομάστηκε και ο Πιο Βελτιωμένος Καλαθοσφαιριστής της Basket League.

2017–18

Το καλοκαίρι του 2017 υπήρξαν συζητήσεις να ενεργοποιήσει το μπάι-άουτ και να φύγει από τον Ολυμπιακό, με προορισμό την αμερικανική ομάδα που τον επέλεξε. Ωστόσο, αυτό δεν έγινε, και αυτή τη σεζόν ήταν ο πρώτος center της πειραϊκής ομάδας. Μάλιστα, τον Οκτώβριο του 2017, ανανέωσε το συμβόλαιο του για άλλα τρία χρόνια. Στην Ευρωλίγκα αποκλείστηκε στα πλέι οφ από την Ζαλγκίρις. Στους τελικούς του Ελληνικού Πρωταθλήματος έχασε από τον Παναθηναϊκό.

2018-19

Αυτή τη σεζόν ο Μιλουτίνοβ ήταν ο αθλητής που ξεχώρισε από τον Ολυμπιακό σε μια κακή σεζόν, στην οποία οι ερυθρόλευκοι έμειναν εκτός πλέι οφ στην Ευρωλίγκα και αποκλείστηκαν στον ημιτελικό κυπέλλου Ελλάδος από τον Παναθηναϊκό. Ο ίδιος μπήκε στην καλύτερη πεντάδα του πρωταθλήματος.

Νέοι

Ο Μιλουτίνοβ αγωνίστηκε στην Εθνική Σερβίας U19, στο Παγκόσμιο Πρωτάθλημα της FIBA U19, στην Πράγα. Εκεί η ομάδα του κατάφερε να κερδίσει το ασημένιο μετάλλιο, μετά από ήττα που υπέστη από την αντίστοιχη ομάδα των ΗΠΑ. Ο Μιλουτίνοβ, σε εκείνο το τουρνουά είχε 10.7 πόντους ανά παιχνίδι και 5.9 ριμπάουντ ανά παιχνίδι.

Ανδρών

Στο Ευρωμπάσκετ του 2015, ο Μιλουτίνοβ, αγωνίστηκε για πρώτη φορά με τη φανέλα της Εθνικής Σερβίας Ανδρών, υπό τις οδηγίες του Αλεξάντερ Τζόρτζεβιτς. Η Σερβία σε ένα δύσκολο γκρουπ, κατάφερε να περάσει πρώτη με 5-0 σκορ, στη φάση των 16. Ωστόσο, στα ημιτελικά της διοργάνωσης, αποκλείστηκαν από τη Λιθουανία, με σκορ 67-74, οι οποίοι τελικά κατέκτησαν το χάλκινο μετάλλιο. Ο Μιλουτίνοβ, αγωνίστηκε σε έξι αγώνες, έχοντας τον μικρότερο χρόνο συμμετοχής της ομάδας του, 3.5 λεπτά ανά αγώνα.